আবার মোবাইলের অপব্যবহারের মাধ্যমে অনেকে শিকার ধরে। একবার দু’বার মিসডকলের অজুহাতে কল করে রেসপন্ড পেলেই শুরু হয় মোবাইল প্রেম। এ প্রেম গড়াতে গড়াতে একসময় রূপ নেয় পরকীয়ায়। পরকীয়ার ব্যাপারটি যে শুধুমাত্র বিবাহিত পুরুষ-মহিলার মধ্যেই ঘটছে তা নয়। অনেক কুমারীও বিবাহিত পুরুষের সাথে এমনকি কয়েক সন্তানের পিতার সাথে; বিপরীত দিকে অনেক অবিবাহিত তরুণও অনেক বিবাহিত মহিলা বা কয়েক সন্তানের মায়ের সাথে দিব্যি পরকীয়া করে বেড়াচ্ছেন। কোনো কোনো ক্ষেত্রে এসব বিষয়-আসয় পারিবারিক ভাবে জানাজানি হয়ে গেলে সে ক্ষেত্রে যদি বিচার শালিস বা আইনের আশ্রয় গ্রহণ করা হয় তখন সেব সব ব্যক্তিদের মোবাইলে আড়িপেতে অমন ঘটনা নিশ্চিত হয় সংশ্লিষ্ট কর্তৃপক্ষ।